NIKÓZIA. Hlava cyperskej pravoslávnej cirkvi sa rozhodla suspendovať 12 kňazov zo svojej diecézy, pretože odmietli poslúchnuť jeho výzvu na zaočkovanie sa proti ochoreniu Covid-19.
Arcibiskup Chrysostomos II. pre štátnu televíziu CyBC povedal, že väčšina spomenutých kňazov taktiež podnecovala veriacich, aby sa nenechali zaočkovať.
Arcibiskup označil ich správanie za "neslýchané" a varoval, že suspendácie sa môžu predĺžiť na šesť mesiacov alebo viesť k odvolaniu kňazov zo služby.
Počet prípadov ochorenia Covid-19 sa na Cypre v ostatných týždňoch znížil, ale naďalej zostáva vysoký.
V nemocniciach stále leží mnoho pacientov s koronavírusom, zdravotnícke úrady však tvrdia, že nápor chorých zvládajú.
- Sledujte priebeh pandémie koronavírusu minútu po minúte
- Aktuálne opatrenia na Slovensku
- Všetko o očkovaní vakcínou proti Covid-19 na Slovensku
- Vývoj počtu nakazených a mapa šírenia koronavírusu na Slovensku
- Ako postupovať pri pozitívnom teste na Covid-19